| Laisvasis Džamu ir Kašmyras*Azad Jammu and Kashmir* |
| --- |
| 

|  |  |
| --- | --- |
|  |  |
|  |  |
|  |

 |
|  |
|  |
| **Valstybė** | Pakistano vėliava Pakistanas |
| **Administracinis centras** | Muzafarabadas |
| **Skyriai** | 2 |
| **Įkūrimo data** | 1949 |
| **Prezidentas** | Sardar Mohammad Yaqoob Khan |
|  |
| **Gyventojų** (2017) | 4 045 366 |
| **Plotas** | 13 297 km² |
| **Tankumas** (2017) | 304 žm./km² |
|  |
| **Tinklalapis** |  |
|  **Vikiteka** | Laisvasis Džamu ir KašmyrasVikiteka |

**Laisvųjų Džamu ir Kašmyro Islamo Respublika** arba **Laisvasis Džamu ir Kašmyras** (urd. آزاد جموں و کشمیر = *Azād Jamū o Kašmīr*) – autonominė respublika Kašmyro pietvakarinėje dalyje, asocijuota su Pakistanu.

Istorija
--------

*Pagrindinis straipsnis – Kašmyro istorija*.
Yra kelios paplitusios Kašmyro istorijos versijos:

* Pirmoji versija (palaikoma indų) – valstybė įsteigta per vieną iš Indijos ir Pakistano karų, kuomet Pakistanas perėmė vakarinę Džamu ir Kašmyro dalį. Didelė dalis šių teritorijų buvo prijungta prie Pakistano kaip Šiaurės Teritorijos, o maždaug aštuntadalis teritorijos tapo Laisvųjų Džamaus ir Kašmyro Islamo Respublika.
* Antroji versija (populiari tarp kašmyriečių) – britams suteikiant nepriklausomybę savo kolonijoms pietinėje Azijoje, Kašmyre įvyko sukilimas prieš monarchą, kuriam britai atidavė valdžią. 1947 m. spalio 24 d. jis buvo nuverstas ir įsteigta laikinoji Laisvojo Kašmyro valdžia. Vėliau į šalį įžengė Indijos ir Pakistano kariuomenės ir užėmė didžiąją šalies dalį, nepriklausoma išliko tik nedidelė teritorija, kuri veikia kaip Kašmyro teisių perėmėja.

Politinė sistema
----------------

*Pagrindinis straipsnis – Laisvojo Kašmyro politinė sistema*.
Parlamentinė sistema, pagrindinis veikėjas – premjeras, o prezidentas atlieka daugiau reprezentacinį vaidmenį. Yra aukščiausiasis ir aukštasis teismai, parlamentą (Leidžiamąją Asamblėją) sudaro 48 nariai, iš jų 40 renkami tiesiogiai, o 8 netiesiogiai: iš šių vietų 5 yra rezervuotos moterims, po vieną technokratams, mašaich ir emigracijoje gyvenantiems kraštiečiams. Pakistano Šiaurės ir Kašmyro reikalų ministras veikia kaip tarpininkas tarp Laisvojo Kašmyro ir Pakistano valdžių. Pakistanas yra ir didžiausias šalies ekonominės pagalbos donoras. Indija, kuri laiko Laisvąjį Kašmyrą savo valstybės dalimi, neteisėtai okupuota Pakistano, abejoja Laisvojo Kašmyro demokratiškumu ir teigia, kad Pakistanas, jei išrinkta valdžia jam nepatinka, pastarąją nuverčia.

Administracinis suskirstymas
----------------------------

*Pagrindinis straipsnis – Laisvojo Kašmyro skyriai ir rajonai*.
Du skyriai ir juose septyni rajonai:

* Muzafarabado skyrius
	+ Muzafarabado rajonas
	+ Bagho rajonas
	+ Pončo rajonas
	+ Sundučio rajonas

* Mirpūro skyrius
	+ Mirpūro rajonas
	+ Kočio rajonas
	+ Bimberio rajonas

Taip pat rajonai padalinti į 18 poskyrių (yra pasiūlytas devynioliktasis Tararchelio poskyris), šie – į 202 sąjungines tarybas, o šios – į 1646 kaimus, 10 miestų komitetų.

Geografija
----------

*Pagrindinis straipsnis – Laisvojo Kašmyro geografija*.
Didelė teritroijos dalis kalnuota, pietuose yra 360 metrų virš jūros lygio, o šiaurėje – 6325 metrai. Žiemą sniegas paprastai būna aukščiau kaip 1200 metrų teritorijose, o vasarą – zonose virš 3300 metrų. Vidutinis kritulių kiekis – 1300 mm, subtropinis kalnų klimatas.

Ekonomika
---------

*Pagrindinis straipsnis – Laisvojo Kašmyro ekonomika*.
Apie 12,8 % žemės kultivuojama, auginamos įvairios kultūros. Šalis nėra turtinga, prasta jos infrastruktūra, tačiau pastaruoju metu ji plečiama, nuo nepriklausomybės paskelbimo 1947 kelių tinklas išplėstas beveik 40 kartų. Pradinę mokyklą lanko 95 % vaikų. Yra du nedideli oro uostai, pastaruoju metu jie neveikia.

Gyventojai
----------

*Pagrindinis straipsnis – Laisvojo Kašmyro gyventojai*.
87,5 % gyventojų gyvena kaimuose, o 12,5 % miestuose. Absoliuti dauguma yra musulmonai. 60 % yra raštingi. Šeimoje vidutiniškai 7,2 žmonės. Tarp gyventojų yra hondkų, potvarių, gudžarų tautų atstovų. Šių tautų kalbos susijusios su pendžabių kalba.

Kultūra
-------

*Pagrindinis straipsnis – Laisvojo Kašmyro kultūra*.

Kita informacija
----------------

* Laisvojo Kašmyro ryšiai
* Laisvojo Kašmyro transportas
* Laisvojo Kašmyro karinės pajėgos
* Laisvojo Kašmyro tarptautiniai santykiai
* Laisvojo Kašmyro šventės

Šaltiniai
---------

1. ↑  AZAD JAMMU AND KASHMIR, *citypopulation.de*

Nuorodos
--------

* Oficiali svetainė (anglų kalba ir urdu kalba)

|  |  |
| --- | --- |
|  **Pakistano administracinis suskirstymas** |  |
| **Provincijos:** Beludžistanas | Chaiber Pachtunchva | Pandžabas | Sindas
**Teritorijos:** Islamabado federacinė teritorija | Federaciškai valdomos genčių žemės | Gilgitas-Baltistanas | Laisvasis Kašmyras |